উলা আবাস ত্রাওরে

উলা আবাস ত্রাওরে (; ২৯ সেপ্টেম্বর ১৯৯৫) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে গিনিয় ক্লাব হোরায়া এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

বুর্কিনাবি ফুটবল ক্লাব রাহিমোর যুব পর্যায়ের হয়ে খেলার মাধ্যমে উলা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, বুর্কিনাবি ক্লাব বোবো দিউলাসোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোবো দিউলাসোর হয়ে তিন মৌসুম অতিবাহিত করার পর ২০১৭–১৮ মৌসুমে তিনি সালিতায় যোগদান করেছেন। ২০২০–২১ মৌসুমে, তিনি সালিতা হতে গিনিয় ক্লাব হোরায়ায় যোগদান করেছেন।

উলা ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

 প্রারম্ভিক জীবন 
উলা আবাস ত্রাওরে ১৯৯৫ সালের ২৯শে সেপ্টেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

 আন্তর্জাতিক ফুটবল 
২০১৯ সালের ৯ই জুন তারিখে, ২৩ বছর, ৮ মাস ও ১১ দিন বয়সে, বাম পায়ে ফুটবল খেলায় পারদর্শী উলা গণতান্ত্রিক কঙ্গো প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে উলা সর্বমোট ৪ ম্যাচে অংশগ্রহণ করেছেন।

উলা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

 পরিসংখ্যান 
 আন্তর্জাতিক 

 দল  সাল  ম্যাচ  গোল বুর্কিনা ফাসো  ২০১৯  ৪  ০ ২০২১  ৪  ০ সর্বমোট  ৮  ০

 তথ্যসূত্র 

 বহিঃসংযোগ 






বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়াগাদুগুর ব্যক্তি
বিষয়শ্রেণী:বুর্কিনাবি ফুটবলার
বিষয়শ্রেণী:রেসিং ক্লাব বোবো দিউলাসোর খেলোয়াড়
বিষয়শ্রেণী:সালিতা ফুটবল ক্লাবের খেলোয়াড়
বিষয়শ্রেণী:হোরায়া অ্যাথলেটিক ক্লাবের খেলোয়াড়
বিষয়শ্রেণী:বুর্কিনাবি প্রিমিয়ার লিগের খেলোয়াড়
বিষয়শ্রেণী:গিনি জাতীয় চ্যাম্পিয়নশিপের খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:গিনিতে বুর্কিনাবি প্রবাসী ক্রীড়াবিদ
বিষয়শ্রেণী:গিনিতে প্রবাসী ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ইউক্রেনে বুর্কিনাবি প্রবাসী ক্রীড়াবিদ
বিষয়শ্রেণী:দুয়ানেস স্পোর্টস অ্যাসোসিয়েশনের (বুর্কিনা ফাসো) খেলোয়াড়